cyanic-selkie/wikianc huggingface dataset:
Europameisterskapen på skeiser 1948
Norske Reidar Liaklev vart europameister over eitt tidspoeng føre Göthe Hedlund frå Sverige, Odd Lundberg kom på tredjeplass. Bob Fitzgerald og Del Lamb frå USA delte sigeren på 500 meter, til topps på dei hine distansane gjekk nederlendaren Kees Broekman på 5 000 m, Sverre Farstad på 1500 m og Liaklev på 10 000 m.
Skeise-EM 1948
Dato: 14./15. februar 1948
<br style="clear:both;" />
500 meter
<br style="clear:both;" />
Dickursby
Dickursby (finsk Tikkurila, på slang Tiksi) er ein bydel med jarnbanestasjon i Vanda i Finland.
Pēdējā vēstule
«Pēdējā vēstule» er ein song frå 2014. Songen er skriven av Artūrs Šingirejs og Ingus Bērziņš.
Generalprøve
Generalprøve er nemninga på den siste prøveframsyninga av eit teaterstykke eller anna sceneframsyning før framsyninga vert presentert for publikum på ordinært vis. Det har ofte vore gjort ein eller fleire andre førebuande prøveframsyningar, såkalla kost og mask, før framsyninga er klar for generalprøva.
Europameisterskapen på skeiser 1948
1500 meter
<br style="clear:both;" />
10000 meter
<br style="clear:both;" />
Pēdējā vēstule
«Pēdējā vēstule» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.
Generalprøve
Under generalprøva er det ofte særskild innbodne tilskodarar til stades, og i mange høve vert avisenes teaterkritikk skrive på grunnlag av generalprøver.
Saignelégier
Saignelégier er ein kommune i kantonen Jura i Sveits. Kommunen har innbyggjarar  og eit areal på. Kommunesenteret ligg 978 meter over havet. Han er hovudstaden i distriktet Franches-Montagnes.
Myra og naturreservatet kring étang de la Gruère ligg i kommunen. Her ligg òg det kjende bryggeriet Brasserie des Franches-Montagnes.
Kommunen strekkjer seg frå breidda av elva Doubs til Etang de la Gruère. Den opphavlege landsbyen ligg ved krysset mellom vegane til Delémont, Tramelan, La Chaux-de-Fonds og Frankrike. Han består av landsbyane Saignelégier, Les Pommerats og Goumois og fleire grender.
Dickursby
Dickursby ligg 16 kilometer nord for Helsingfors sentrum på den nordre sida av Kervo å. Bydelen er det administrative sentrumet i Vanda, og det viktigaste sentrumet i Vanda i lag med Myrbacka.
Stinear Island
Stinear Island er ei av Flatøyholmane, som ligg 0,2 nautiske mil (0,4 km) nord for Bechervaise Island i Holmevika i Mac. Robertson Land. Ho er ein av fleire øyar kartlagd som «Flatøy» av norske kartografar frå flyfoto teken under Lars Christensen-ekspedisjonen, 1936-37. Seinare fann ANARE (Australian National Antarctic Research Expeditions) kartlagd i 1954 og kalla opp etter B.H. Stinear, geolog ved Mawson Station i 1954, 1957 og 1959.
Ringenes herre: Ringens brorskap
Ringenes Herre: Ringens brorskap (originaltittel: The Lord of the Rings: The Fellowship of the Ring) er ein fantasy-spelefilm frå 2001 med regi av Peter Jackson. Filmen er basert på den fyrste boka i boktrilogien Ringdrotten av professor J.R.R. Tolkien.
Filmen kom ut den 10. desember 2001. Han vart nominert til tretten Oscar-prisar og vann for beste cinematografi, beste sminke, beste originalmusikk og beste visuelle effektar. I 2002 kom den utvida versjonen av filmen på DVD og VHS. Heile filmen er spelt inn på New Zealand.
Handling
Filmen startar med stemma til Galadriel (Cate Blanchett) som fortel om korleis dei store maktringane vart smidde. Tre ringar vart gjevne til alvane, sju til dvergane og ni til menneska, men den vonde Sauron (Sala Baker) smidde i løyndom ein herskarring som kunne styra alle dei andre. Med den kunne Sauron ta over heile Midgard. Filmen skildrar eit stort slag i fortida der alvane og menneska gjekk saman mot hærstyrkane til Sauron. Då Sauron hadde drepe kong Elendil (Peter McKenzie), plukka prins Isildur (Harry Sinclair) opp det brotne sverdet til faren og hogg fingeren av handa til Sauron. Det snudde slaget og menneska og alvane vann medan Sauron vart øydelagt.
Etter dette beheldt Isildur ringen, men han blei som besett av han. Filmen skildrar det som at maktringen har sin eigen vilje og at ringen sveik Isildur. Isildur mista ringen i elva Anduin, der han blei liggjande til ingen lenger visste kva som hadde skjedd med han. Flere tusen år seinare blei ringen plukka opp att. Den nye eigaren blei skapningen Gollum (Andy Serkis), som fekk eit unaturleg langt liv av ringen. Deretter blei ringen funnen av hobbiten Bilbo Lommelun (Ian Holm) som møtte Gollum i ei fjellgrotte.
Etter denne innleiinga skildrar filmen feiringa av 111-årsdagen til Bilbo i Hobbitun. Medan Bilbo held tale under feiringa, brukar han ringen til å gjera seg usynleg og går vekk frå Hobbitun i løyndom. Berre vismannen Gandalv (Ian McKellen) skjønar kva som har skjedd med Bilbo. Gandalv tek til å mistenkja at det er noko spesielt med ringen som Bilbo har. Frodo Lommelun (Elijah Wood), som arvar heimen til Bilbo og alt han elles eig, får beskjed om å ta vare på ringen medan Gandalv reiser av garde for å undersøkja meir.
Etter ei tid kjem Gandalv att til Hobbitun og ber Frodo kasta ringen i peisen. Då kjem det fram ein innskripsjon på ringen:
Ash nazg durbatulûk, ash nazg gimbatul, Ash nazg thrakatulûk agh burzum-ishi krimpatul.
Då skjønar Gandalv at ringen til Frodo er Den Eine Ringen som vart smidd av Sauron. Han forklarer for Frodo at Sauron ikkje er død. Ånda hans overlevde, men han er enno ikkje sterk nok til å ta fysisk form. Styrkane hans veks i landet Mordor i aust, og alt Sauron treng no, er å bli sameint med ringen sin for å kunna herska over heile Midgard. Den einaste staden der ringen kan øydeleggjast er i Dommedagsberget i Mordor, der han blei smidd.
Dei bestemmer at Frodo tar ringen med seg og reiser frå Hobbitun saman med Samvis Gamgod (Sean Astin). På vegen vert dei forfulgde av ringskrømta, mørke ryttarar til hest, korkje levande eller døde. I Kløvendal møter dei alven Elrond (Hugo Weaving) som kallar inn både Frodo og Samvis, alvar, dvergar og menneske til råd for å avgjera kva som skal gjerast med ringen. Der bestemmer dei at ringen må øydeleggjast og Frodo melder seg til å bera ringen til Dommedagsberget. «Ringens Brorlag» blir forma for å hjelpa Frodo med oppgåva. Det består av Frodo, Samvis, Gandalv, Aragorn (Viggo Mortensen), hobbitane Peregrin Tók (Billy Boyd) og Muntiadok Brennibukk (Dominic Monaghan), Boromir (Sean Bean), alven Legolas (Orlando Bloom) og dvergen Gimli (John Rhys-Davies).
Rolleliste
Skodespelarane som vart nytta i filmen kom frå både USA, England, Skottland, New Zealand, Australia og Wales. I filmen vert det snakka både britiske dialektar og sindarin-alvisk, eit språk som J.R.R. Tolkien konstruerte sjølv.
Dartmouth Peak
Dartmouth Peak er eit fjell på 3320 meter over havet, som ligg 2,8 nautiske mil aust-nordaust for Mount McClintock sentralt i Britannia Range. Det vart namngjeve av Advisory Committee on Antarctic Names i samband med HMS Britannia etter hamnebyen Dartmouth i England ved vestbreidda av River Dart-estuaret. Frå 1863 til 1905 fekk britiske kadettar (somme offiserar på Discovery-ekspedisjonen til R.F. Scott), offiserstreninga si i Royal Navy på HMS Britannia, som låg oppankra ved Dartmouth.
Skyting
Skyting er det å avfyra eit skytevåpen, anten mekaniske skytevåpen som boge og armbrøst eller ulike handvåpen. Dette kan ein gjera i samband med jakt, som idrett (skytesport) eller som del av ein konflikt.
Sa'sa'
Sa'sa' (arabisk سعسع, òg skrive Saasaa) er ein by sør i Syria i Rif Dimashq guvernement, sørvest for Damaskus near Golanhøgdene (Quneitra guvernement). Av stader i nærleiken finn ein Kafr Hur i nord, Kanakir i aust, Khan Arnabah i sørvest, og Deir Maker i sør. I følgje Syrisk statistisk sentralbyrå, hadde Sa'sa' eit folketal på 9 945 i 2004. Byen er òg det administrative senteret i Sa'sa' nahiyah, som består av 17 stader med eit samla folketal på 45 233. Den største byen i underdistriktet er Kanakir.
Skyting
Når ein går på jakt er hovudpoenget å avfyra skot, mot eit bestemt dyr, som ein fugl eller eit pattedyr, for å avliva dette. Som idrett skyt ein på blinkar, der ein skal treffa eit særskild punkt. Ein må ofte òg skyta i konfliktar som krig, då normalt mot andre menneske.
Avretting ved skyting har tidlegare vore nytta som straffemetode i Noreg, og blir framleis praktisert i enkelte land.
Gaunless
Gaunless er ei elv i grevskapet Durham i det nordaustlege England. Ho er ei sideelv til Wear. Han renn gjennom byen Bishop Auckland. Namnet er av norrønt opphav, og tyder «ubrukeleg».
Stefania av Kalush Orchestra
«Stefania» (ukrainsk skrift «Стефанія», norsk transkripsjon Stefanija) er ein folkhiphop-låt frå 2022 med det ukrainske bandet Kalush Orchestra. Songen representerte Ukraina og vann Eurovision Song Contest 2022 i Torino i Italia.
Om songen
«Stefania» er ein hiphop-song med sterke element av elektronisk pop og ukrainsk folkemusikk. Han er skriven av det ukrainske folk-hiphopbandet Kalush Orchestra og vart gjeven ut 7. februar 2022. Også teksta kombinerer ulike stilretningar; refrenga er bygde opp i typisk austeuropeisk folk-tradisjon, med korte setningar og lange vokalar. Versa har mykje lengre setningar og vert framført langt raskare enn refrenga, nærast rapping.
Songen er ein ode til mødre, der eg-personen i songen fortel om gode minne om mor si, Stefanija. Eg-personen legg merke til kor mykje eldre mora har vorte, og mimrar nostalgisk tilbake til barndomen: «Enga blomstrar, men ho vert grå. Syng ein voggesong for meg, mamma. Eg vil høyre dine ord».
Eurovision Song Contest
«Stefania» var blant bidraga i den ukrainske songtevlinga Vidbir laurdag 12. februar 2022, der vinnaren fekk representere Ukraina i Eurovision Song Contest. I finalen vann «Stefania» telefonavrøystinga med stor margin, men enda samanlagd på andreplass, bak vinnaren Alina Pasj og songen «Shadows of Forgotten Ancestors». Nokre dagar etter finalen valde Pasj å trekkje seg frå oppdraget med å representere Ukraina, på grunn av strid rundt ei reise ho hadde til Krim i 2015. I Ukraina er det strenge reglar for innreise til den russisk-okkuperte halvøya. Den ukrainske kringkastaren Suspilne vedtok difor å tilby oppdraget til andreplassen Kalush Orchestra, som etter litt områdingstid takka ja. Deltakinga vart offisielt stadfesta 22. februar 2022.
Favorittstempel etter invasjonen
Berre to dagar etter kunngjeringa gjekk Russland til militært åtak på Ukraina. Invasjonen gjorde at songen og den ukrainske deltakinga i Eurovision Song Contest fekk ekstra stor merksemd, og «Stefania» gjekk rett til topps hos bookmakarane.
Den europeiske kringkastingsunionen utestengde samstundes Russland frå Eurovision Song Contest, som del av dei omfattande sanksjonane mot russiske myndigheiter. Trass invasjonen og krigen bestemte Ukraina seg for å delta i Eurovision Song Contest 2022.
Sigeren i Eurovision Song Contest
I vekene fram mot Eurovision Song Contest var «Stefania» soleklår favoritt til å vinne, og han innfridde favorittstempelet. I finalen vann songen ein solid siger etter å ha fått rekordmange poeng frå tv-sjåarane, heile 439 poeng. Dette var den tredje sigeren til Ukraina i Eurovision Song Contest.
Slaget ved the Thousand Islands
Slaget ved the Thousand Islands vart utkjempa 16. til 24. august 1760 i øvre St. Lawrence-elva, ved sidan av Thousand Islands, i det som i dag er grensa mellom Canada og USA. Dette vart eit av dei siste slaga mellom britiske og franske styrkar i sjuårskrigen, eller den franske og indianske krigen som han vert kalla i USA.
Slaget fann stad ved Fort Lévis (om lag 1,5 km nedanfor dagens Ogdensburg–Prescott International Bridge), Point au Baril (dagens Maitland i Ontario) og farvatnet og øyane omkring. Den vesle franske garnisonen i Fort Lévis heldt den langt større britiske armeen i sjakk i over ei veke, og klarte å søkke to britiske krigsskip og øydeleggje eit tredje. Motstanden deira forseinka framrykkinga til britane mot Montréal frå vest.
Kjelder
''
Waring Bluff
Waring Bluff er ein fjellskrent i nordlege delar av Sequence Hills i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter James T. Waring i US Navy, ein flygeleiar ved McMurdo-basen i 1967.
Dan Waern
Dan John Rune Waern er ein svensk tidlegare friidrettsutøvar frå Sköldinge i Södermanlands län. Han vann EM-sølv på 1500 meter under EM 1958 i Stockholm og sette mange svenske rekordar på 800 m og 1500 m.
Talvik skole
Talvik skole er ein norsk offentleg grunnskule i Alta kommune i Troms og Finnmark fylke. Han har 96 elevar i seks skoleklassar, desse er fordelte på klassetrinn frå fyrste til tiande. Skulen dekkjer heile barne- og ungdomstrinnet.
Dan Waern
Aktiv
Waern sletta den 6. august 1956 i Göteborg den 12 år gamle svenske 1500-meterrekorden til Gunder Hägg. Waern vart klokka inn på tida 3.42,0, ei rekordtid Ingvar Ericsson forbetra seinare i sesongen. Under Melbourne-OL i november 1956 rauk Waern ut i kvalifiseringsløpet, 0,2 sekundar unna finaleplass. 11. juli 1957 tok han tilbake den svenske rekorden på 1500 meter med eit løp på 3.40,8. Den 24. august sette han med tida 1.48,9 også svensk rekord på 800 meter, ein rekord han forbetra til 1.48,6 allereie 1. september. Seinare i september månad tok Rolf Gottfridsson med 1.48,2 over nasjonsrekorden. Den 4. oktober i Aten forbetra Waern rekorden til 1.48,1. På tampen av 1957 vart han tildelt Svenska Dagbladets gullmedalje.
Ved europameisterskapen 1958 i friidrett i Stockholm tok Waern sølvmedaljen på 1500 meter på tida 3.42,1. Elles i 1958 flytta han to gongar verdsrekorden på ekstradistansen 1000 meter, ein rekord han i 1959 forbetra til 2.17,8. 27. juli 1959 pressa Waern i Malmö den nasjonale rekorden på 800 meter ned til 1.47,8. Den 8. september det året forbetra han også sin svenske rekord på 1500 m til 3.40,7.
Under dei olympiske leikane i Roma i 1960 sprang Waern i mål til fjerdeplass på 1500 m på den nye nasjonale rekordtida 3.40,0. Få veker etter gjorde Waern sitt livs beste 1500-meterløp. Den 18. september på Nya Ullevi i Göteborg pressa han olympiameisteren Herb Elliott heilt inn til målstreken og fekk sluttida 3.38,6, to tidels sekund bak Elliott. 25. august 1961 sette Waern sin siste svenske rekord då han i Borås sprang 800 meter på 1.47,5. Den rekorden stod til Anders Gärderud slo den i september 1968, medan Waern sin svenske rekord på 1500 m overlevde til 1971.
Waern var svensk meister på 1500 meter seks år i rad; 1956-61. Åra 1958-60 vart han også dobbeltmeister gjennom å vinne 800-meteren.
Hausten 1961 stengde Svenska Friidrottsförbundet Waern ute frå all friidrett på livstid grunna brot mot amatørreglane. Han hadde teke mot pengar frå arrangørar.
1988 Delores
1988 Delores er ein hovudbelteasteroide. Han blei oppdaga den 28. september 1952 av Indiana Asteroid Program ifrå Goethe Link Observatory i Brooklyn i Indiana.
Ajía Varvára (fleirtyding)
Ajía Varvára tyder heilage Barbara på gresk, og kan visa til:
Saint-Brais
Saint-Brais er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg meter over havet.
Kommunen ligg ved breidda av Doubs. Han består av landsbyen Saint-Brais og spreidde grender og gardar.
DeGalan Peak
DeGalan Peak er eit fjell med ei høgd på 2470 moh ved toppen av Magnis Valley i Britannia Range. Det vart kalla opp etter Lee DeGalan, ein entreprenør som var ansvarleg for å frakte last ut frå Port Hueneme i California for United States Antarctic Program, i meir enn 20 år.
Bengaltiger
Bengaltiger eller kongetiger (Panthera tigris tigris) er ein underart av tiger. Han er den mest talrike av nolevande underartar, og utgjer rundt halvparten av alle nolevande tigrar. Bengaltigeren lever hovudsakleg i India, med mindre populasjoner i Bangladesh, Bhutan og Nepal. Bengaltiger er nasjonaldyr både i India og Bangladesh.
Bengaltiger er rekna som ein sterkt truga underart som omfatta under 2 500 dyr i 2011. Talet på tigrar hadde då gått ned gjennom dei siste tre generasjonane, og leveområda deira hadde minka med om lag 50 %.
Skildring
Bengaltiger har pels med mørkebrune eller svarte striper på ein bakgrunn som kan vera lys oransje, gul eller i nokre høve kvit. Bakgrunnsfargen på buken og innsida av lemmene er kvit. Gjennomsnittslengda til hannar er 270 til 310 cm, medan den til hoer er 240 til 265 cm. Halen er typisk 85–110 cm, medan skulderhøgda er rundt 90–110 cm. Hannar veg i gjennomsnitt ca. 221 kg og hoer 140 kg. Dei minste tigrane er funne i mangrovane Sundarbans, med hoer på 75–80 kg.
Leveområde
Bengaltigeren lever i ulike typar skog, mangrove, fjellområde og grassletter langs elvar. Særleg den sistnemnde habitattypen er i stor grad blitt omdanna til dyrka mark eller blitt degradert.
Ein reknar med at bengaltigeren vandra inn i Sør-Asia for rundt 12 000 år sidan. Opphavlege strekte leveområdet deira seg over det meste av Sør-Asia, til dagens Burma/Myanmar i nordaust. Det er også observert tigrar i opptil 4 100 meters høgd i Bhutan. I dag er området kraftig redusert, for det meste til verneområde av ulik storleik.
Historie
Menneske har jakta på tigrar i lang tid, både for å verna folk og dyr og for å bruka delar av tigeren. I løpet av 1900-talet gjekk talet på tigrar i verda kraftig tilbake, og ein byrja forby jakt på dyra og handel med tigerdelar. I 1973 utnemnde India bengaltigeren til nasjonaldyr, og skipa verneplanen «Project Tiger». India har i dag 27 tigerreservat spreidde utover landet, som Ranthambore nasjonalpark i vest, Namdapha og Manas nasjonalpark i nordaust, Parambikulam verneområde i sør og Kanha nasjonalpark sentralt i landet. Her lever mindre populasjonar, men det finst fleire døme på at tigrar har forsvunne heilt frå verneområde, hovudsakleg grunna krypjakt. Bengaltigrar lever også i Sundarbans, eit verna område delt mellom India og Bangladesh. Dette er eit pressa område prega av dødeleg konflikt mellom tigrar og menneske. I Nepal blei Banke nasjonalpark skipa i 2010.
Bengaltiger i kulturen
Ein tiger er avbilda på eit segl frå Indusdalkulturen (3300–1300 f.Kr.). Tigeren blei også brukt som symbol på myntar slått i det sørindiske Tsjolariket.
I Jungelboka til Rudyard Kipling er bengaltigeren «Shere Khan» ein viktig fiende for menneskeguten Mowgli. I Historien om Pi av Yann Martel er ein bengaltiger kalla Richard Parker ein viktig figur.
Grünburg
Grünburg er ein kommune i Distriktet Kirchdorf an der Krems i forbundslandet Oberösterreich i Austerrike. Kommunen har ei flatevidd på 43,3 km² og 3 800 ibuarar. Landsbyen Grünburg ligg 365 meter over havet, omgjeven av høge skogkledde åsar og bergryggar.
Breport
Ein breport er ein tunnel ved fronten av ein isbre. Tunnelen er skapt av elva av smeltevatn som kjem ut av breen. Slike tunnelar er farlege og kan lett rase saman.
Just Stop
«Just Stop» (engelsk for 'Berre stopp') er ein song skriven av Ruslans Kuksinovičs og Oskars Deigelis. «Just Stop» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.
Stour i Dorset
Elveløpet
Elva har utspringet sitt ved Stourhead i Wiltshire, der ho dannar ei rekkje kunstige innsjøar som inngår i Stourhead-godset som høyrer til National Trust. Ho renn så mot sørvest og inn i Dorset gjennom Blackmore Vale og passerer byen Gillingham. Ho møter sideelvane Cale, frå nordvest, og Lydden frå sørvest, og snur deretter mot søraust og renn gjennom byen Sturminster Newton. Ved Blandford Forum renn elva gjennom dei låge krittåsane i Dorset Downs, og fortset vidare mot søraust gjennom heilandskapet i det søraustlege Dorset.
Ved Wimborne Minster møter ho sideelva Allen, som kjem inn frå nord, renn vidare forbi dei nordlege forstadane i Bournemouth og renn saman med sideelva Moors, òg ho frå nord. Ved Christchurch renn ho ut i det nordvestre hjørnet av estuaret Christchurch Harbour, som ho har danna saman med naboelva Avon, som kjem frå nord og munnar ut i estuaret like ved Stour. Christchurch Harbour munnar ut i Den engelske kanalen ved Hengistbury Head, rundt to kilometer lenger aust.
Attraksjonar
Ein lang vandrarveg, kalla Stour Valley Way, følgjer nesten heile løpet til elva, frå Stourton nord for Gillingham til munningen ved Hengistbury Head. Parallelt med delar av elva går òg den no nedlagde Somerset and Dorset Joint Railway, som på grunn av det kroka løpet til Stour kryssar elva heile fem gonger.
Fleire byar og landsbyar i Dorset har namn etter elva, så som Stourton, East Stour, West Stour, Stourpaine, Stourton Caundle, Stour Row, Stour Provost, Sturminster Newton og Sturminster Marshall.
Sturminster Newton er spesielt kjent for ei godt verna vassmølle og for bybrua, der det enno står eit no kjend skilt om at den som vandaliserer brua vil bli straffa med transportering.
Økologi
Sidan elvebotn i stor grad består av leire varierer vassføringa i elva sterkt. På sommaren er vassføringa låg, noko som bidreg til artsrike og viktige habitat, med ei lang rekkje sjeldne planter. På vinteren renn elva ofte over breiddene sine, og ho er difor omgjeve av breie og fruktbare elvesletter.
Tana Montessoriskole
Tana Montessoriskole er ein norsk privat grunnskole i Tana kommune i Troms og Finnmark fylke. Han har 53 elevar i ti skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Leiar for skulen er Edvin Johansen.
Eric Carmen (1975)
Eric Carmen er debutalbumet til den amerikanske rock and roll-musikaren Eric Carmen. Det er det første av to album som er kalla opp etter han sjølv, det andre kom i 1984. Albumet nådde 21. plassen på Billboard 200, den amerikanske albumlista, då det kom ut i 1975. Albumet inneheld songen «All by Myself» som nådde andreplassen på singellista same året. Songen nådde toppen av listene i Cashbox og Record World. Albumet inneheld òg singlane «Never Gonna Fall in Love Again» (#11) og «Sunrise» (#34), begge på listene i 1976.
Alle songane var skrivne av Eric Carmen, utanom the Drifters-songen «On Broadway», som var skriven av Barry Mann, Cynthia Weil, Jerry Leiber og Mike Stoller. Albumet inneheld òg Carmen-versjonen av «That's Rock and Roll», som Shaun Cassidy tok til tredjeplassen på singellista i 1977.
Albumet var det første soloalbumet til Carmen etter han slutta i Raspberries, ei powerpop-gruppe som hadde fleire hittar tidleg i 1970-åra.
Teksla
Teksla er den største øya i Colbeck Archipelago nær kysten av Mac. Robertson Land, 1 nautisk mil (1,9 km) nord for Chapman Ridge. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven av dei.
1989 Tatry
1989 Tatry er ein hovudbelteasteroide. Han blei oppdaga den 20. mars 1955 av A. Paroubek ifrå Observatórium Skalnaté pleso i Skalnaté Pleso.
All Tomorrow's Parties
«All Tomorrow's Parties» er ein song av The Velvet Underground, skriven av Lou Reed og gjeven ut på debutalbumet til gruppa i 1967, The Velvet Underground & Nico.
I følgje Reed kom inspirasjonen til songen frå då Reed observerte Andy Warhol-klikken og han skildra forskjellige folk ved the Factory på denne tida. «Eg såg Andy. Eg såg Andy observere alle andre. Eg kunne høyre folk sei dei mest fantastiske ting, dei sprøaste ting, dei morosamaste ting, dei tristaste ting». Songen vart favoritten til Andy Warhol av The Velvet Underground.
Ei forkorta utgåve av songen vart gjeven ut som singel i juli 1966 med «I'll Be Your Mirror» som b-side. Songen er om lag halvparten så lang som albumversjonen. Songen nådde ikkje singellista.
Innspeling
Songen vart spelt inn i Scepter Studios i New York i april 1966. Han har eit pianomotiv spelt av John Cale, hovudsakleg basert på tonegrupper. Det var ein av dei første popsongane som nytta handsama piano.
Nico syng solovokal.
Andre versjonar
Både Nico og Lou Reed har spelt inn soloversjonar av songen. Andre artistar som har spelt songen er mellom andre Jun Togawa, Apoptygma Berzerk, Ass Ponys, Buffalo Tom, Japan, Bauhaus, Jeff Buckley, Icehouse, Los Tres, The Method Actors, Nick Cave and the Bad Seeds, the Oysterband, Tom Robinson, Kikka Sirén, Simple Minds, Siouxsie and the Banshees, Rasputina, Kendra Smith, Bryan Ferry, June Tabor, Johnette Napolitano, Iron and Wine, Deerhoof, Hole, The Music Tapes, Ordo Rosarius Equilibrio og Black Tape for a Blue Girl.
Molln
Molln er ein kommune (Marktgemeinde) i Distriktet Kirchdorf an der Krems i forbundslandet Oberösterreich i Austerrike. Kommunen har ei flatevidd på 191,3 km² og i kring 3 600 ibuarar. Landsbyen Molln ligg 442 meter over havet, i eit landskap prega av skogkledde åsar og kalksteinsberg.
Tørka frukt
Tørka frukt er matvarer laga av frukt som er blitt tørka, anten det er naturleg med sol eller luft, ved hjelp av ein dehydreringsmaskin, eller i industrielle anlegg. Tørking er ein av de eldste konserveringsmetodane ein kjenner, både for frukt og andre matvarer. Frukta kan nyttast som snacks, i butikkvarer som kornblandingar, eller som ingrediens i ulike matrettar.
Nesten havlparten av den tørka frukta som blir seld i verda er rosiner, laga av tørka druer. Deretter følgjer dadlar, svisker, fiken, aprikos, fersken, eple og pære. Dette er tradisjonelle tørka frukttypar som blir tørka i sola eller i varme vindtunnelar. I mange andre frukter, som tranebær, blåbær, kirsebær, jordbær og mango blir det brukt søtemiddel (som sukrosesirup) før ein tørker dei. Ein produkt som blir selde som tørka frukt, som papaya, kiwi og ananas, er som regel eigentleg kandiserte.
Industriell tørking
Det finst tre ulike tørkemetodar som ein bruker i industriell produksjon av tørka frukt: Frysetørking i vakuum, tørking i varmluftsanlegg og atmosfærisk frysetørking.
Reitgjerdet sykehus
Reitgjerdet sjukehus var eit psykiatrisk sjukehus på Reitgjerdet/Brøset i Trondheim for farlege og særleg vanskelege sinnslidande menn. Sjukehuset var ein del av kriminalomsorga og vart opna i 1923. Det vart lagt ned 1987.
<!--
Skipinga
Opphavleg var Reitgjerdet ei pleiestifting for spedalske frå 1860-åra. Arkitektane Schirmer og von Hanno teikna den store murbygningen med rom for 250 pasientar. Etter at Armauer Hansen oppdaga leprabasillen, vart slike pleieinstitusjoner for spedalske etter kvart overflødige, og sjukehuset vart ombygd til psykiatriføremål i åra 1919-23. Mellom 1957 og 1963 vart det oppført ei ny sjukehusfløy og funksjonærbustader, teikna av Roar Tønseth.
Samanslåing med Kriminalasylet
Sjukehuset vart formelt slått saman med Kriminalasylet (oppretta i 1895) i 1961 og lagt til Reitgjerdet. Overføringa av pasientane skjedde ved opninga av eit nybygg for desse pasientane 28. januar 1963. Kriminalasylet hadde vore ein institusjon for dei som både var sinnsjuke og kriminelle. Reitgjerdet var berekna på den same pasientgruppa, i tillegg til dei særleg vanskelege. Samanslåinga og den store utbygginga i 1961/63 førte til at sjukehuset fekk 260 plassar, noko som seinare vart sterkt kritisert. Kapasiteten vart seinare redusert til 220. I perioden 1975 til 1978 vart mengd plassar ytterlegare redusert til 180.
Vegen mot nedleggelsen
Frå hausten 1978 og i åra som følgde var Reitgjerdet sjukehus gjenstand for intens offentleg debatt og kritikk. Det var særlege nytta av ulovleg tvang på institusjonen som vart kritisert. I september 1980 kom pålegg om inntakstopp av pasientar, og i april 1982 var mengd pasientar redusert til 25.
Etter vedvarande kritikk mot tilhøva på sjukehuset utover på 1980-talet, vart det lagt ned 1. juli 1987. Då hadde ein granskingskommisjon med høgsterettsdommar Knut Blom som formann uttalt seg sterkt kritisk både til sjukehuset og til sentrale helsestyresmakter. Det seinare Erstatningsutvalet førte til utbetalinger av store erstatningsbeløp til pasientar som hadde vore innlagt i institusjonen.
I handsaminga av St.prp. nr. 130 (1980–81) og St.prp. nr. 116 (1981–82) Om nedleggelse av drifta av Reitgjerdet sjukehus, jf. Innst. S. nr. 215 (1981–82), slutta Stortinget seg til at drifta av sjukehuset skulle avviklast innan fem år frå 1. juli 1982. Det vart gjennomført ein gradvis tilbakeføring av dei fleste pasientane til heimkommunane i åra 1980-87. Mange av pasientane hadde levd på Reitgjerdet i mange tiår og ynskt ikkje å flytta derfrå. Overfor desse pasientane var overføringa det siste og største «overgrepet». Mange av desse pasientane fekk det vanskelegare dit dei kom samanlikna med korleis dei hadde hatt det på Reitgjerdet.
Den regionale tryggleiksavdelinga ved Sør-Trøndelag psykiatriske sjukehus (Brøset) vart oppretta 1. juli 1987, same dag som Reitgjerdet vart avvikla. Denne delen av psykiatrien skulle no desentraliserast. Eigne tryggleiksavdelingar ved fylkessjukehusa, og fire regionale tryggleiksavdelingar for særleg vanskelege og/eller farlege sinnslidende vart oppretta som erstatning for kriminalasylet. -->
Gagnamagnið
Gagnamagnið (engelsk: The Data, norsk omsetjing: datamengda) er eit islandsk band som vert leia av Daði Freyr Pétursson. 29. februar 2020 vann bandet islandske Söngvakeppnin med songen «Think About Things» og skulle dimed ha representert Island i Eurovision Song Contest 2020 i Rotterdam i Nederland. 18. mars 2020 avlyste EBU tevlinga på grunn av koronaviruspandemien i Europa vinteren 2020. I staden skal bandet og Pétursson representere Island i Eurovision Song Contest 2021.
Bakgrunn
Gagnamagnið består av seks medlemmar: frontvokalist Daði Freyr Pétursson, kona hans Árný Fjóla Ásmundsdóttir, systera Sigrún Birna Pétursdóttir, Hulda Kristín Kolbrúnardóttir, Stefán Hannesson og Jóhann Sigurður Jóhannsson.
Namnet til bandet vert omsett til «The Data» på engelsk, men meir direkte omsett betyr Gagnamagnið «datamengda». Bandet er kjend for sine karakteristiske grøne genserar med sine eigne andlet pikselert på.
I oktober kunngjorde den islandske kringkastaren RÚV at Daði og Gagnamagnið skal representere Island i Eurovision Song Contest i 2021.
Oleksandr Bahatsj
Oleksandr Mykolajovytsj Bahatsj er ein ukrainsk tidlegare kulestøytar frå landsbyen Matusiv i Tsjerkasy oblast i Ukraina. Han vart europameister i Budapest i 1998. Gjennom sine aktive år vann han elles to VM-bronsar, 1993 og 1999, ei OL-bronsemedalje under OL i Atlanta i 1996, samt ein EM-bronse i 1994. Han vart i 2000 utestengd frå friidretten på livstid.
Aktiv
Ved friidretts-VM 1993 vart Bahatsj opphavleg nummer fire, men då det seinare vart avslørt at bronsemannen Mike Stulce frå USA var dopa, rykka Bahatsj opp på bronseplassen. Vinteren 1994 forsvarte Bahatsj EM-tittelen inanndørs. Under EM i friidrett 1994 i Helsinki stakk så dei ukrainske utøvarane av med alle medaljane i kuletevlinga for menn; Oleksandr Klymenko vann framom Bahatsj, Roman Virastsjuk tok bronsen.
Under sommarleikane 1996 i Atlanta kompletterte Bahatsj bronse-samlinga etter å ha støytt kula 20,75 m. Dermed hadde han vunne ein bronsemedalje i kvar av dei tre store interansjonale meisterskapane.
Etter ein tett og hard duell med USA-amerikanske John Godina om gullmedaljen i kulestøyt under VM 1997 i Aten, 21,47 m for Bahatsj og 21,44 m for Godina, vart Bahatsj fyrst tildelt kulegullet, men fem dagar seinare frådømt sigeren etter påvist bruk av efedrin.
Alvdal Idrettslag
Alvdal Idrettslag er eit idrettslag i Alvdal i Innlandet, skipa 1902. Idrettslaget driv med fotball, handball, orientering, skiidrett og ei kombinert trim/volleyball-avdeling.
Laget er særleg kjend for sine skiløparar. Embret Mellesmo og Per Samuelshaug var dei fremste før 1940, etter andre verdskrigen stod kombinertrennaren Ottar Gjermundshaug i fremste rekke saman med Erling og Kristian Bjørn. Alvdal IL vart norsk meister i 3 x 10 km stafett både i 1958 og 1959. På 1980-talet heldt Astrid Dæhlie og særleg Torgeir Bjørn høgt nasjonalt nivå i langrennsløypa.
Fotlballaget til Alvdal IL spelte i 2. divisjon i 1985 og 1988, men vart tredje sist og rykte nedatt til 3. divisjon begge gongane. Heimebana er Steimoegga.
Soubey
Soubey er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 476 meter over havet.
Kommunen ligg på begge sider av elva Doubs. Han består av landsbyen Soubey og grendene Clairbief, Chercenay, Froidevaux og Le Chaufour på venstresida av elva og grendeneLobschez og Les Moulins på høgresida.
Qudsaya-distriktet
Fram til 2009 var Qudsaya eit underdistrikt i Markaz Rif Dimashq-distriktet. I februar 2009 vart distriktet Qudsaya skipa og det førstnemnte underdistriktet Qudsaya fekk to underdistrikt frå Zabadani-distriktet.
Inndelingar
Distriktet Qudsaya er delt inn i tre underdistrikt eller nawāḥī (folketala er frå folketeljinga i 2004):
Umeå kommun
Umeå kommune ligg på svenske länet Västerbottens län i Västerbotten. Kommunen har grensar til nabokommunane Skellefteå, Robertsfors, Vindelen, Vännäs og Nordmaling. Administrasjonssenteret i kommunen ligg i Umeå. Kommunen er den mest folkerike i Västerbotten og Norrland, og var i 2011 på 11. plass av dei mest folkerike kommunane i Sverige.
Geografi
Kommunen har eit skogkledd åslandskap med store myrområde. Fleire dalføre strekkjer seg frå innlandet ut mot ei skogskledd kystlette mot Kvarken og Austersjøen. Ume älv munnar ut ved Umeå.
E4 og E12 går gjennom kommunen. Umeå er knytt til det svenske jernbanenettet gjennom Botniabanan og jernbanelinjen Vännäs–Umeå–Holmsund. Umeå flyplass har daglege ruter til fleire destinasjonar i inn- og utland. Det er ferjesamband til Vasa i Finland.
Samisk språk
Samisk har status som offisielt minoritetsspråk i kommunen og Umeå kommune inngår i forvaltningsområdet for samisk språk i Sverige.
Tettstader
Umeå kommune hadde 20 tettstader i 2005. Folketalet i tabellen er frå 31. desember 2005.
Bakgrunnsstoff
Offisiell heimeside
Mamouna
Mamouna er det niande studioalbumet til Bryan Ferry, gjeve ut på Virgin Records i september 1994. Det var det første albumet til Ferry med originale songar på sju år og han brukte seks år på å skrive songane og spele dei inn, under arbeidstittelen Horoscope. Albumet nådde 11. plassen på UK Albums Chart og 12. plassen på VG-lista i Noreg.
Wear
Wear er ei elv i grevskapet Durham i det Nordaust-England. Ho har utspringi Penninane og renn austover, for det meste gjennom County Durham før ho munnar ut i Nordsjøen ved Sunderland. Elva er rundt 96 km lang, og er ei av dei lengste i regionen. Ho har gjeve namn til Weardale i det øvre løpet sitt og Wearside ved munningen, og saman med Tyne har ho gjeve namn til fylket Tyne and Wear.
Tverrelvdalen skole
Tverrelvdalen skole er ein norsk offentleg grunnskule i Alta kommune i Troms og Finnmark fylke. Han har 200 elevar i ti skoleklassar, desse er fordelt på klassetrinn frå fyrste til tiande. Skulen dekkjer heile barne- og ungdomstrinnet.
Mamouna
Mottaking
I ei melding for AllMusic skreiv kritikaren Ned Raggett om albumet: «Det er somme songar verdt å merke seg ‘The 39 Steps’ har ei noko truande stemning ved seg, som høver med tanke på den filmatiske referansen i tittelen. Ferry /Eno-samarbeidet ‘Wildcat Days’ syner noko av dei gamle synth-smeltande glimta til Eno. Totalt sett er Mamouna behageleg utan å vere involverande.»
Medverkande
Teknisk
Salslister
Album
Cape Andreyev
Cape Andreyev er eit nes som markerer søraustsida av Slava isbrem. Det vart fotografert av U.S. Navy Operasjon Highjump 1946-47, og Den sovjetiske antarktisekspedisjonen 1956. Det vart namngjeve av sovjetarane i 1960 etter professor A.I. Andrejev, som forska på historia til geografiske oppdagingar.
Tverrelvdalen skole
Leiar for skulen er rektor Janne Cathrin Engseth.
Mount Deleon
Mount Deleon er eit stort sett isfritt fjell, 780 moh, langs sørsida av Entrikinbreen, 9 nautiske mil vest-nordvest for Cape Douglas. Det vart namngjeve av Advisory Committee on Antarctic Names etter Emilio A. Deleon, ein transportutstyrsoperatør i U.S. Navy ved Byrd-stasjonen 1963.
Wear
Wear har utspringet sitt ved Wearhead i Durham, og renn gjennom Weardale forbi Stanhope og Wolsingham. I Bishop Auckland renn ho nedfor Auckland slott, residensen til biskopen av Durham. Ho fortset i ein nordaustleg retning til ho når Durham; der renn ho i ein boge slik at byen blir liggjande nærast på ei halvøy. Ho fortset så forbi Chester-le-Street og Washington, før ho når Sunderland. Tidlegare var det opp mot eit dusin skipsverft langs elva ved Sunderland, men dei aller fleste er nedlagde. Elva renn ut i Nordsjøen i Sunderland.
Hallelujah I Love Her So
«Hallelujah I Love Her So» var debutsingelen til den amerikanske musikaren Ray Charles. Jazz/rhythm and blues-songen vart skriven og gjeven ut av Charles i 1956 for Atlantic og i 1957 vart han gjeven ut på debutalbumet hans. Songen nådde femteplassen på Billboard R&B-lista. Songen er laust basert på «Get It Over Baby» av Ike Turner (1953).
Beatles-versjonar
I følgje biografiforfattaren Mark Lewisohn (i The Complete Beatles Chronicle s. 362), spelte The Beatles (først som The Quarrymen) ofte songen, frå så tidleg som 1960 og fram til 1962 med Paul McCartney på solovokal. Nokre tidlege heimeinnspelingar (datert til mai 1960) finst på Anthology 1. Dei fortsette å spele songen fast på The Star-Club i Hamburg ut 1962, og ei publikumsinnspeling frå Hamburg kom med på albumet Live! at the Star-Club in Hamburg, Germany; 1962. I tillegg vart songen spelt inn under den massive Get Back-innspelinga den 22. januar 1969 i følgje Doug Sulpy (i «Drugs, Divorce And A Slipping Image» seksjon 22.25).
Eddie Cochran-versjonen
«Hallelujah, I Love Her So» er ei tilpassing av Ray Charles-songen av Eddie Cochran. Songen vart gjeven ut på singel på Liberty Records i november 1959.
George Jones- og Brenda Lee-versjonen
George Jones spelte inn songen i 1984 på albumet Ladies' Choice som ein duett med Brenda Lee kalla «Hallelujah, I Love You So». Songen vart gjeven ut på singel i 1984 og nådde 15. plassen på Billboard Hot Country Singles-lista i 1985.
The Bitch Is Back
«The Bitch Is Back» er ein rockesong av Elton John, med tekst av Bernie Taupin. Han var den andre singelen frå albumet Caribou frå 1974 og nådde førsteplassen på singellista i Canada, den sjette topplasseringa her, fjerdeplass i USA og 15. plass i Storbritannia. Songen er omtalt som ein av dei beste hardare rockesongane til Elton John. I USA hadde singelen seld til gullplate i 1995.
Ideen til songen kom ikkje frå verken John eller Taupin, men den dåverande kona til Bernie Taupin. Medan dei diskuterte Caribou fekk Elton John eit av sine legendariske raserianfall og kona til Taupin braut ut «the bitch is back». Taupin skreiv så teksten.
Songen vart bannlyst frå fleire radiostasjonar i USA og andre land fordi han nytta tabuordet «bitch».
Dusty Springfield er ein av korvokalistane på studioversjonen av songen.
Songen vart spelt inn to gonger av Tina Turner: ein gong for Rough i 1978, og igjen for albumet Two Rooms i 1991. Turner song òg songen på konsertane sine på slutten av 70-åra, og i lag med Elton John på VH1 Fashion and Music Awards 1995 og VH1 Divas Live '99.
Medverkande
Blåsarar av blåserekkja til Tower of Power
Eric Carmen
Eric Howard Carmen er ein USA-amerikansk songar, låtskrivar, gitarist og klaverspelar. Han fekk mange hitsongar i 1970- og 1980-åra, først som medlem av Raspberries (som hadde ein stor hit med «Go All The Way»), og så med solokarrieren sin, inkludert hittar som «All By Myself», «Never Gonna Fall in Love Again», «She Did It», «Hungry Eyes» og «Make Me Lose Control».
Tidleg liv
Eric Carmen var fødd i Cleveland og voks opp i Lyndhurst i Ohio. Han kom frå ein russisk-amerikansk jødisk familie.
Carmen starta med musikk i tidleg alder. Då han var to år gammal underheldt han foreldra med etterlikningar av Tony Bennett og Johnnie Ray. Tre år gammal starta han på Dalcroze Eurhythmics-programmet ved Cleveland Institute of Music. Seks år gammal fekk han fiolintimar frå Muriel Carmen, tanta hans som var fiolinist i Cleveland Orchestra. 11 år gammal spelte han piano og drøymde å skrive sine eigne songar. Då the Beatles og Rolling Stones slo igjennom vart draumen hans tydlegare. På den tida gjekk han på Charles F. Brush High School og spelte piano og song i rock 'n' roll-band.
Eric Carmen fekk opplæring i piano, og lærte seg på eiga hand å spele gitar. Han kjøpte ei akkordbok med Beatles og lærte seg å spele gitar i løpet av fire månader.
Raspberries
Carmen tok valet om å bli musikar då han gjekk på John Carroll University. Han vart med i eit band kalla Cyrus Erie, som spelte inn fleire mislukka singlar for Epic records. Gitaristen i Cyrus Erie, Wally Bryson, hadde spelt me venene Jim Bonfanti og Dave Smalley i eit av dei met populære banda i Cleveland, the Choir, som fekk ein liten hit i 1967 med singelen «It's Cold Outside».
Då Cyrus Erie og the Choir braut saman på slutten av 1960-åra, slo Carmen, Bryson, Bonfanti og Smalley seg i lag og danna Raspberries, eit rock and roll-band som var av dei fremste eksponentane for powerpop. Carmen vart frontmann i gruppa og skreiv eller var medlåtskrivar på alle hittane deira. I 1975, etter Raspberries vart oppløyst, starta han solokarrieren sin, og la bort den røffare rockestilen til fordel for softrock og powerballadar, som alt var eit kjennemerke for Carmen-songane på albuma til Raspberries.
I 2004 kom Carmen, i lag med dei originale Raspberries-medlemmane Jim Bonfanti, Wally Bryson og Dave Smalley, saman att for fleire utselde konsertar i USA. Dei spelte då inn eit konsertalbum med hittane sine i The House of Blues på Sunset Strip i Hollywood i California.
Solokarriere
Dei første to singlane hans som soloartist gjekk inn på salslista i 1976. Begge var bygde kring tema av Sergei Rachmaninoff. Den første av desse, «All By Myself» - basert på Rachmaninoff sin Pianokonsert nr. 2 – nådde andreplassen på singellista i USA og 12. plassen i Storbritannia, der han vart den einaste hitten hans. Han selde over ein million eksemplar og fekk gullplate i april 1976. Oppfølgjaren, «Never Gonna Fall in Love Again» – basert på eit tema i den langsame satsen i Rachmaninoff sin Symfoni nr. 2 – nådde 11. plassen på Billboard Hot 100, og toppen av US Adult Contemporary-lista, i tillegg til ein niandeplass på Cash Box-lista. To år etter debutalbumet kom ut, fekk det gullplate i 1977 for meir enn 500 000 eksemplar. «That's Rock and Roll» nådde òg tredjeplassen for songaren Shaun Cassidy.
Carmen følgde opp med to album til. Trass i at dei selde dårlegare, klarte singelen «Change of Heart» å nå topp 20 på poplista i USA og sjetteplassen på adult contemporary-lista. I 1980, etter albumet Tonight You're Mine og singelen «It Hurts Too Much» (75. plass på Billboard, 3. plass i Sør-Afrika i juni i 1980), trekte han seg ei stund frå musikkindustrien. Fire år seinare, etter at Mike Reno og Ann Wilson hadde toppa listene med Carmen-songen «Almost Paradise» (kjærleikstemaet i filmen Footloose), kom Carmen attende att på Geffen Records i 1985 med eit nytt album kalla opp etter seg sjølv og ein comebacksingel, «I Wanna Hear It From Your Lips». Singelen nådde topp 10 på Adult Contemporary-lista. Oppfølgjaren «I'm Through with Love» nådde òg Billboard Hot 100 og topp 20 på Adult Contemporary-lista. Ein annan song frå albumet, «Maybe My Baby», vart seinare ein countryhit for Louise Mandrell.
Carmen fekk fleire hittar igjen i slutten av 1980-åra. I 1987 skreiv han musikk for den populære filmen Dirty Dancing, «Hungry Eyes» nådde andreplassen på Adult Contemporary-lista og nådde òg topp 10 på poplista. «Reason To Try» var ein del av One Moment In Time, eit samlealbum med songar spelt inn for sommar-OL i Seoul, og Carmen hadde framleis ein høg profil 9 1988, då den nostalgiske «Make Me Lose Control» igjen nådde toppen av Adult Contemporary-lista – der han låg tre veker på rad - i tillegg til at han nådde tredjeplassen på Billboard's Hot 100. Dette vart den største hitten hans sidan «All By Myself». Carmen følgde ikkje på dei to hittane sine med eit nytt studioalbum.
I 2000 kom albumet I Was Born to Love You, som kom ut i 1998 i Japan som Winter Dreams. Carmen spelte dei fleste instrumenta sjølv på albumet. Albumet selde dårleg, men Carmen fekk suksess med songane sine for andre artistar. I 2000 turnerte han for første gongen med Ringo Starr and His All Starr Band der han song «Hungry Eyes», «Go All The Way» og «All By Myself».
24. desember 2013 vart den første innspelinga til Carmen på over 15 år, kalla «Brand New Year» gjeven ut. Songen var skriven og spelt inn månaden før i Ohio og Los Angeles.
Teyssier Island
Teyssier Island er ei øy sør i Jocelyn Islands i Holmevika i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter P. Teyssier, kokk ved Mawson Station i 1959.
Williams Bluff
Williams Bluff er ein fjell- og isskrent 13 km aust for Keim Peak i Usarp Mountains. Klippa er austvendt og stig mellom Pitzman- og Lovejoybreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Harry N. Williams i U.S. Navy-skvadron VX-6, ein flyfotograf på flyturane over Victoria Land og andre område i Antarktis i tre sommarsesongar, 1960-63.
By Request: More of the Greatest Live Show on Earth
By Request: More of the Greatest Live Show on Earth er eit konsertalbum av Jerry Lee Lewis. Det kom ut på Smash Records i 1966.
Innspeling
Albumet er ein oppfølgjar til The Greatest Live Show on Earth som kom i 1964 og vart spelt inn i Panther Hall i Fort Worth i Texas den 20. august 1966. Den vesle konsertstaden var ein regional suksess og hadde blitt vitja av mange countrystjerner, som Bob Wills, George Jones, Wanda Jackson og Willie Nelson, som spelte inn sitt eige konsertalbum der to månader tidlegare. I boka si Jerry Lee Lewis: Lost and Found skriv Joe Bonomo at det tredje konsertalbumet til Lewis var «spelt inn med spinkel lyd og var dårleg klypt, men er eit ganske hardt countryalbum. Det er nok verken Concert at Carnegie Hall with Buck Owens and the Buckaroos eller Johnny Cash at Folsom Prison, men i ettertid syner det eit steg i retning av det kommersielle comebacket til Jerry Lee.» Albumet gjekk ikkje inn på salslistene.
Sèvres
Sèvres er ein bykommune i departementet Hauts-de-Seine i regionen Île-de-France i det nordlege Frankrike. Kommunen med i kring 23 000 ibuarar på eit landareal på einast 3,91 km², ligg om lag 10 kilometer sørvest for sentrum av Paris og er ein forstad til den franske hovudstaden.
Staden er kjend for sitt porselen, som har vore produsert her sidan 1738. Det internasjonale byrået for mål og vekt har sitt kontor i Sèvres.
Fredsavtalen etter fyrste verdskrigen mellom Det osmanske riket og Alliansemaktene, freden i Sèvres, vart underskriven her den 10. august 1920.